open-index/open-wikipedia-markdown huggingface dataset:
Grebeg Gethuk Magelang

**Grebeg gethuk** inggih menika salah satunggalipun tradhisi ingkang dipuntengga dening masarakat Magelang. Tradhisi menika kangge mengeti Hari Jadi Kota Magelang  saben taunipun. Grebeg Gethuk menika ngginakaken kalih gunungan ingkang kadamel saking gethuk. Prosesipun dipunwiwiti saking iring-iringan Walikota Magelang saha para pejabat daerah ingkang nitih kereta kencana. Lajeng kempal manunggal kaliyan masarakat ing satengahing Alun-alun. Prosesi kirab menika saking 17 gunungan palawija saha kreasi seni saking 17 kelurahan ing Kitha Magelang. Gunungan palawija ingkang dipundamel menika minangka simbol persembahan utawi upeti kangge para pimpinan. Kirab menika saking sajawinipun alun-alun dumugi ing satengahing alun-alun. 

Sasampunipun kirab kalajengaken upacara ingkang dipunpandegani dening Walikota Magelang. Pasarta upacara menika sedaya masarakat ingkang sampun sami rawuh wonten ing Alun-alun.  Upacara sampung rampung kalajengaken pagelaran tari kolosal. Tari kolosal ingkang dipunadani menika ngewrat sejarah saking Kutha Magelang. Ing salebeting tarian nggambaraken kahananipun Kutha Magelang ing jaman rikala. Menika wonten prajurit, para warga, rampok, saha ritual. Salajengipun tarian kolosal rampung, dipunlajengaken prosesi grebeg gethuk ingkang dipunpimpin langsung kaliyan Walikota Magelang.

## Piranti 
Grebeg Gethuk menika ngginakaken kalih gunungan ingkang kadamel saking gethuk. Prosesipun dipunwiwiti saking iring-iringan Walikota Magelang saha para pejabat daerah ingkang nitih kereta kencana. Lajeng kempal manunggal kaliyan masarakat ing satengahing Alun-alun. Prosesi kirab menika saking 17 gunungan palawija saha kreasi seni saking 17 kelurahan ing Kitha Magelang

## Sejarah 
Tradhisi menika kangge mengeti Hari Jadi Kota Magelang saben taunipun.

## Rujukan
Serat Asmaralaya

**Serat Asmaralaya** ya iku salah sijiné naskah Jawa kang wis dicithak. Naskah iki lair ing satengahing masarakat Jawa kang manèka werna budayané, bakuné duwé gegayutan karo babagan klenik Jawa. Naskah Serat Asmaralaya ngemot anasir-anasir budaya Jawa kang dadi pandom luhur kang diwariské déning nenek moyang bangsa sing dikumpulké déning M. Ng. Mangunwijaya, ya iku salah siji masarakat Jawa kang isih ana gegayutan ing jaman saiki. Anasir-anasir budaya Jawa ing jeroning naskah serat Asmaralaya ngemot aspèk fisik naskah, basa, sastra, lan materi-materi naskah ya iku sejarah, pawiyatan, lan agama. Isining tulisan kasebut bisa dijlentrehaké kaya ngéné: (1) éling kodrat manungsa kawula (hamba), (2) ngerteni hakikat Gusti, (3) ngusahakaké dadi insan kamil, (4) cara-carané ngadhepi sakaratul maut, lan (5) cara kanggo nuju manunggaling Kawula-Gusti.

## Wujud 
Serat Asmaralaya tulisan cithak, kang dibabar taun 1929, disimpen ing Perpustakaan Dewantara Kitri Griya Taman Siswa Yogyakarta, nomer koleksi 94. Naskah iki ukurané 21 x 14,5 cm, ukuran tulisan 15,5 x 9 cm, lan ana 24 kaca (wiwit kaca 1 tekan 24). Saben kaca naskah ana 18 gatra, kajaba kaca pungkasan ana 12 gatra.  

Naskah iki awujud geguritan Jawa, ya iku macapat kang dumadi saka 5 pupuh, kang cacahé 112 pada, yaiku (1) Dhandhanggula 14 pada, (2) Pucung 37 pada, (3) Pangkur 21 pada, (4) Megatruh 27 pada, lan (5) Gambuh 13 pada. Nama-nama pupuh kasebut nuduhaké yèn ana sasmitaning tembang utawa tenger nama pupuh bacuté, sing mapan ana gatra kapisan lan utawa gatra pungkasan ing sajronig pupuh. Tuladahané pupuh I Dhandhanggula tengeré mapan ing pada I gatra I "mangèsthi wruh sirèng hyang artati (hyang artati ya iku dasanamané Dhandhanggula). Pupuh II Pucung tengeré ana ing pada 14 gatra 10 "mucung kéwala". Pupuh III Megatruh tengeré mapan ing pupuh II pada 37 gatra 4, ya iku “tribuwana kebak bangkit megat nyawa. Pupuh IV Pangkur tengeré ing pupuh III pada 27 gatra 5, ya iku “ngarsa wuri dhuwur ngisor”, wuri tegesé padha karo pangkur. Pupuh V Gambuh tengeré ana ing pupuh IV pada 21 gatra 7, ya iku “mung aran gambuhing dhiri”. 

## Rujukan
Sanggit wayang

**Sanggit** inggih ménika *variasi* dhalang anggènipun nyaméktakaken pagélaran ringgit.  Miturut  Murtiyoso dkk., (2007) sanggit inggih ménika kreativitas dhalang kangge ngolah mèngolah unsur-unsur pakéliran satémah mujudakén kualitas pakéliranipun. Sanggit ménika perangan ingkang mbedakakén antawisipun *sajian* dhalang sétunggal kaliyan sanèsipun anggènipun nyariyosakén lakon pèwayangan kamangka lakon ingkang dipuncariyosakén ménika sami. 

Tèmbung sanggit ménika sagéd dipunjlèntrehakén dados *frasa* “gésanging ringgit” ingkang tégésipun ménika kagiyatan kangge nguripakén wayang wontén ing pagélaran ringgit supados luwés saha katingal nyata sédayanipun. *Kualitas* saking pagélaran ringgit ménika gumantung kaliyan *kualitas* sanggit ingkang dipunsaméktakakén dening dhalang kanthi lébda ing karsa. Sanggit wontén ing pagélaran ringgit ménika minangka satunggaling *daya cipta* saking dhalang kangge ngolah *sajian* pakéliran supados katingal urip saha sagéd nggambarakén nalaring pagésangan. Sanggit ménika dados sarana supados pikantuk *èfèk* gumun saking pamiyarsa. 

## Perangan 
Wontén kalangan pédhalangan, sanggit sagéd dipunperang dados gangsal warni :

# Sanggit cariyos, inggih ménika caraning dhalang ngolah cariyos kanthi satunggaling adégan utawi sédaya adégan.
# Sanggit adégan, inggih ménika caraning séniman dhalang damél saha némtokakén plot-plotaning adégan.
# Sanggit sabét, inggih ménika salah satunggaling caranipun dhalang wontén pangolahing ebahipun wayang satémah sagéd mengungkapkan raos utawi swasana ingkang jumbuh kaliyan ingkang dipunkérsakakén kangge nggayuh mantéping raos.
# Sanggit iringan, inggih ménika kemampuan dhalang anggènipun ngolah iringan kanthi damél, milih utawi némtokakén iringan pakéliran kangge damél utawi ndukung swasana adégan ingkang sawég kalaksanan.
# Sanggit catur, inggih ménika salah satunggaling cara anggènipun dhalang kaliyan mèdium basa sagéd milih tètèmbungan, nyusun saha ngrangke ukara kangge ngandharakén wosing cariyos ingkang lérés saha ngemot raos ingkang mantép miturut raos ingkang dipunkérsakakén, kanthi pélukisan utawi awujud pacélathon antawisipun lakon wayang (Sudarko, 1990: 10-11)

Kanthi mékatén sanggit nggadhahi péran ingkang wigatos sangét wontén pakéliran. Saking wigatining sanggit, Bambang Murtiyoso wontén *Séni Pédalangan (Jawa) Unsur-unsur pokok* ngéndika bilih :

*Ménawi pakéliranipun tanpa sanggit, pakéliranipun lajéng karaos anyép, ampang utawi kirang mantéb. Paling-paling naming sagéd kawastanan résik, bénér manut waton utawi trampil . . . kanthi sanggit pakéliran lajéng karaos; sém, ngés, rénggép, cucut, prénés lan sak panunggalanipun* (1980).

## Rujukan
Taekwondo

**Taékwondo** inggih menika salah satunggaling cabang olahrga ingkang ngginakaken tangan, samparan kanthi disiplin diri, saéngga Taékwondo nggadhahi manpangat ingkang ageng kanggé masyarakat kathah. Taékwondo menika asalipun saking Koréa, ingkang markas asalipun wonten Kukkiwon Seoul Korea, ingkang nggadhahi anggota kinten – kinten 165 nagari, saha ngrembaka wonten ing Indonésia nalika tahun 1970.

Taekwondo inggih menika ngembangaken komponèn biomotor ingkang nggadhahi wiguna kanggé tiyang ingkang latian Taékwondo kanthi rutin menika. Komponèn biomotor – biomotor ingkang dipunkambangaken kaliyan Taékwondo inggih menika koordinasi, katrampilan, *kecepatan*, fleksibilitas, kakuwatan otot, keseimbangan, postur, power, saha daya tahan tubuh.Taékwondo menika awujud olahraga fisik ingkang saking psikologisipun nggadhahi peran ugi ngembangaken prosès pelatihan wonten masyarakat.

## Definisi 
Nama saking Taékwondo menika saking basa Korea ingkang kapérang dados 3 tembung. Ingkang sepisan inggih menika tembung *“Tae”* ingkang nggadhahi teges nyerang migunakaken samparan, lajeng ingkang kaping kalih inggih menika *“Kwon”*** ** ingkang nggadhahi teges mukul menapa nyerang migunakaken tangan, lajeng ingkang pungkasan inggih menika *“Do”*  ingkang nggadhahi teges disiplin saha seni. Dados saged dipundudut bilih Taékwondo menika nggadhahi teges seni beladiri ingkang migunakaken tangan saha samparan ingkang nggdadhi disipilin ingkang langkung sae. Wonten ing Taekwondo ugi dipunparingi ajaran ètika social, kadasta ètika kanggé micara kaliyan tiyang sanès, etika kangge mlebet ruangan, etika kangge ninggalaken ruangan, saha sanèsipun

## Mupangat 
Taékwondo menika nggadhahi ciri khas piyambak, kangge nyerang menapa déné kangge bertahan menika migunakaken tangan saha samparan wonten ing wujud pertandingan ingkang umumipun dipunsebat *Kyourugi* . Serangan ingkang dipuntindakaken menika kedah ngangge tenaga ingkang langkung kathah,amargi manawi anggenipun nendang lawan tanding menika boten nagngge tenaga, menika boten saged angsal poin wonten pertandingan sanesipun. Tendanganipun ingkang dipunparingi tenaga ingkang langkung kathah menika boten naming kangge *** **Kyourugi*  ugi kangge kagiyatan wajib ingkang dipunsebat Tegeuk. Taegeuk menika boten dipun nilai manawi gerakanipun boten ngangge tenaga ingkang langkung kiat. Manfaat saking ilmu beladiri Taekwondo menika nggadhahi ancas kangge saged njagi diri nalika wonten serangan ingkang nggadhahi bahaya, lajeng kita saged nglawan bahaya menika ngangge tangan kosong.

## Nilai Afektif 
Taékwondo menika nggadhahi sifat disipilin kanggé bangun sikap kapedulian sosial, kemanusiaan, saha kakuawatan wonten diri, bebrayan, organisasi, rasa percaya diri, saha toléransi.

## Rujukan
Séntra tenun ing Pekanbaru

Ing Pekanbaru ana usaha tenunan Siak, kaya déné usaha kang didhèdhèraké déning Ibu Mursidah Ahmad ing Dalan Soebrantas 44/136, Tampan, Pekanbaru kanthi jeneng usaha "Tenun Siak Fitri". Ing Tenun Siak Fitri iki ngasilake maneka werna tenunan, kaya déné sandhangan manten lengkap, piranti manten, kain songket, lan renggan tèmbok.Corak kang dicakake ing panggonan liya ing Riau.Ibu Mursidah ora ndhèdhèrake tenun ikat amarga di anggep yen tenun ikat iku dudu khas Riau.

Badan usaha Tenun Siak Fitri iki ora oleh alangan ing modal utawa pemasaran. Seka segi modal, badan usaha iki oleh silihan seko PT Telkom lan BKKBN. Pemasaran dilakoni kanthi mbukak toko kang uga nduweni fungsi minangka show room. wong kang tuku mesti ono,saben wong utawa babadan, misale bank lan kantor, uga pemerintah saha swasta. Alangan kang dirasakake badan usaha iki yaiku arange bahan-bahan tenunan ing Riau dadi wong-wong mau kepekso tuku seka Jawa.

Badan usaha sing dilakkokke Ibu Mursidah iki uga nglakokke ajaran marang generasi mudha, utamane wong-wong sing pedhot sekolah. Ajaran iki dilakokke kerja sama karo Dinas Perindustrian lan Perdangangan Kota Pekanbaru.Kajaba kui mau, badan usaha iki uga nampa praktik kerja siswa-siswi Sekolah Industri Pekanbaru. Alat tenun iki dikanggokake gawe prodhuksi tenunan, dikanggokake uga gawe peserta pelatian. Gawe peserta sing gek wae ajar, di anjurake nggunakake alat tenun gedhokan.

Sakliyane Ibu Mursidah, Encik Hasnah sing sasmita ing Dalan Tanjung Batu, Pekanbaru uga mbukak usaha tenun. Encik Hasnah uga ndhèdhèrake tenunan Siak gawe keperluan liyane. usaha iki uga ora oleh alangan seko segi modal utawa pemasaran. Encik Hasnah ndhèdhèrake badan usahane kanthi nglibatake tangga-tanggane gawe kerja nenun. Corak sing didhèdhèraké Encik hasnah kaya ta corak belah ketupat, rusa, lan naga berjuang.

## Rujukan
Matcha

jmpl| praupane matcha
**Matcha** kuwi jinising tèh ijo awujud bubuk. Yèn tèh ijo kuwi digawé saka rendheman godhong tèh, nanging matcha kuwi saka godhong tèh ijo garing sing didheplok dadi bubuk sing alus. Panalitèn nuduhaké, tèh ijo duwé mupangat kanggo kasarasan kaya ta ngedhunké kolestèrol, nglindungi awak saka kanker, ngontrol kadar gula dharah lan ngurangi inflamasi. Matcha kuwi awujud godhong tèh ijo sing wutuh lan duwéni luwih apik mupangat kanggo kasarasan.

## Panalitèn 
jmpl|Meneka olah-olahan matcha
Pasinaon sing dibabar ing *Journal of Chromatography A* nemoaké, yèn matcha kuwi nduwé mupangat luwih apik tinimbang tèh ijo biyasané. Kuwi nggawé tèh ijo kaya diwènèhi tambahan stéroid, mula mupangat luwih akèh. Panalitèn nemoaké konsèntrasi èpigallokatèkin gallaté (EGCG) ing matcha 137 luwih kuwat tinimbang tèh biyasané. Luwih akèh EGCG ateges antioksidané luwih dhuwur, lan duwé mupangat kanggo nyegah kanker saka awak lan rusaké sèl-sèl ing awak saya alon. Ananging ana uga dhokter kandha yèn wilangan itungan EGCG matcha ora sadhuwur kuwi. Matcha uga nduwé mupangat kanggo mbakar lemak. Asil pasinaon sing dibabar ing Jurnal Food & Function nemoaké, tikus sing diwènèhi pangan lemak kang dhuwur lan prèsentase matcha sing dhuwur nduwéni trilisèrida lan kolèsterol luwih sithik tinimbang tikus kang padha tanpa diwènèhi matcha. Panaliti ugi nemoaké kadar glukosa darah luwih sithik lan aktivitas antioksidané luwih dhuwur.
jmpl| Nggawe omben-omben matcha
Ora sithik sing banjur pindah saka kopi menyang matcha lan ngandharkè matcha luwih ménéhi énérgi luwih lan bisa nggawè luwih tênang tinimbang bubar ngombé kopi. Asil pasinaon ing Asia Pasific Journal of Clinical Nutrition nemoaké asam amino sing disebut L-théanine sing biyasané ditemoaké ing teh. Panaliti uga nemoaké tèh isa nggawé rilèks ing utak lan ngunggahké rasa waspada. Akèh-akèhé jinis matcha ngèmot kaféin kaya sagêlas kopi (kurang luwih 53 nganti 72&nbsp;mg kaféin per saji bubuk matcha asli tinimbang 95&nbsp;mg kopi). Diandharké uga yèn kaféin matcha diculké sithik-sithik, mula ora njujug lemes sawisé éfék kop ilang. Mawi kandungan nutrisi lan kaféin sing luwih dhuwur saka tèh ijo biyasa, yèn dikonsumsi asring bakal nggawé lara hépatotoksisitas hérbal, kondisi kaluwihan hérbal lan karusakan ati.

## Rujukan
Gendhing Bima Kurdha

**Gendhing Bima Kurdha** ya iku salah sawijining gendhing Jawa kang awujud soran. Sora kuwi mujudaké tembung 'sora' kang entuk panambang '-an'.  Gendhing Bima Kurdha kuwi awujud ladrang, ing sagongan gendhing Bima Kurdha ana wolung thuthukan. Instrumèn kang ditabuh nalika nyuguhaké gendhing mau ya iku saperangkat gamelan jangkep kaya ta Demung, Saron, Kendhang, Peking, Slenthem, Kenong, Kethuk, Kempyang, Kempul, Bonang Barung, Bonang Penerus, Bonang Panembung, lan Gong Gedhe, Kabeh instrumèn mau wis ana pathokan cara nabuhé dhéwé-dhéwé ana kang mipil, ana uga kang ngetegi. Gendhing Bima Kurdha ing Ngayogyakarta asring dinggo ngiringi tari klasik gagrag Ngayogyakarta ya iku Tari Lawung Ageng. Menawa gendhing Bima Kurdha dianggo ngiringi tari biyasané gendhing mau kawuwuhan kandha lan kang dadi pamurba gendhing iku ora mung kendhang nanging uga manut thuthukaning keprak.

Gendhing Bima Kurdha uga bisa diarani gendhing kaprajuritan, amarga gendhing mau ditabuh kanthi irama sing nggambaraké gumregahé prajurit Ngyaogyakarta ing jaman semana. Gendhing Bima Kurdha wis ana wiwit jaman Sri Sultan Hamengkubuwana V utawa jaman Walanda isih marak nggawa pangaribawa ing Kraton Ngayogyakarta, mula gendhing kuwi banjur ana akulturasi karo bangsa Walanda ya iku kasisipi instrumèn musik kulon kaya ta snare drum lan trompet.

Kang nabuh gendhing Bima Kurdha iku biyasané para wiyaga ing Kraton Ngayogyakarta. Wiyaga mau ora kena wiyaga kang sembarangan, tegesé wong kang nabuh gendhing Bima Kurdha kudu resik lan wening pikiré. Kuda kang wus gladhi kanthi tumemen lan bisa ngrasakake lakuning gendhing. Nanging mangkono ora duwéni teges menawa wong-wong biyasa ora kena nabuh gamelan. Kabeh bisa nabuh gamelan kanthi ajar dhisik, bisa melu sanggar-sanggar karawitan kang dipimpin saka wong njero keraton lan sapanunggalané. Sanggar karawitan kang kondhang mbabar utawa nggladhi gendhing-gendhing klasik tumrap wong kang lagi waé kepengin sinau ya iku sanggar Gambir Sawit kang mapan ing laladan Taman Siswa. Ing kono bisa disinau gendhing-gendhing klasik kaya Bima Kurdha mau.

## Rujukan
Pasemon

**Pasemon** inggih punika salah satunggaling pralambang wonten ing tanah Jawi. Pasemon saged gadhah teges minangka pralambang utawi tandha ingkang sipatipun kias. Pasemon kadadosan saking tembung semu, satemah pasemon saged dipunmangertosi minangka tandha ingkang semu, ingkang dados reroncen tetembungan kias. Pasemon wonten ing folklor Jawi dipuntegesi kanggé nggambaraken salah satunggaling babagan ingkang awrat, utawi saged damel cuwanipun manah tiyang sanès. Wonten ing tembung sanès, pasemon punika salah satunggaling wacana tandha ingkang alus, ndelik, ugi nyindir.

## Folklor 
Pasemon saged dipunwujudaken wonten manéka warna folklor, inggih punika;

Idhiom jawa utawi unèn-unèn ingkang ngemot tetembungan èndah sarat simbol. Idhiom biasanipun ngginakaken kadadosan alam, kéwan, utawi sanèsipun. Geguritan utawi syair, inggih punika karya folklor ingkang éndah, ingkang dipunginakaken kanggè sarana hiburan. Saha kisah utawi cariyos, inggih punika folklor gancaran cekak aos ingkang ngemu teges.

Rumiyin pasemon dipunginakaken kanggé bungkusan teges, kangge nggambaraken salah satunggaling kadadosan ingkang wigati ingkang kadadosan wonten jaman karajan utawi kolonialisme. Pangriptanipun ugi boten dipunmangertosi, satemah masarakat namung nampi saking gethok tular, tuladhanipun :

*Catur rana semuné sagara asat*. Tegesipun, sakawan gerbang kados déné sagara asat, ingkang nggambaraken sakawan karajan (Kadhiri, Jenggala, Singasari, dan Ngurawan) ingkang asring peperangan sami risakipun saha boten wonten makmuripun.

*Damar wulan semuné asmara kingkin*. Tegesipun, Damarwulan remen nglamapahi ingkang boten saè.

## Pasemon Idhéomatik 
Pasemon idhéomatik kalebet pasemon ingkang ngemu teges angen-angen saha ramalan. Pasemon idhéomatik Jawa ingkang nedhaken kawontenanipun tanah Jawa. Pasemon kados mekaten ngemu ramalan kados pundi lelampahanipun tanah Jawi ing wekdal benjing. Pasemon kasebut antawisipun;

*Tunjung putih semuné pundhak kasungsang. Teraté pethak kados kembang pandhan ananging kuwalik.* Tegesipun wonten tanah Jawa benjing badhé wonten tiyang ingkang suci  kados kembang teraté pethak, gandanipun kados kembang pandhan wangi, ananging tasih siningid. Punika nedhahaken pasemon ingkang awujud pangangen-angen rawuhipun ratu adil, inggih punika satriya piningit ingkang dipunantu-antu kanggé nentremaken kahanan.

## Rujukan
Uyon-uyon

**Uyon-uyon** asalé saka tembung "manguyu-uyu" sing tegesé pasugatan gendhing kang mirunggan. Biyasané ana ing gegendhingan nalika nduwé gawé. Yèn ngandhakaké uyon-uyon kuwi ora bisa uwal saka sing jenengané karawitan. Karawitan bisa kanggo ngiringi apa waé, ananging yèn uyon-uyon ora bisa, amarga uyon-uyon kuwi pagelaran karawitan sing ngadeg dhéwé. Tuladha adicara utawa éwuh sing biyasa ana uyon-uyoné ya iku acara mantèn, syukuran lan sakpituruté.

## Jinis Uyon-uyon 
Jinisé uyon-uyon ana telu, sing sepisan yaiku uyon-uyon lengkap. Uyon-uyon lengkap utawa jangkep kuwi sing ana kabèh piranti karawitan ning njerone. Sing kapindho yaiku Gadhon, yaiku uyon-uyon sing nggunakake piranti karawitan mung saperangan, ora nganggo bonang, kethuk, kempul lan kenong. Sing katelu Cokekan, yaiku uyon-uyon sing mung diiringi gender, siter, kendhang, rebab lan gong gedhe.

## Unsur Uyon-uyon 
Unsur ing sajroning uyon-uyon ana papat cacahé. Kapisan, ya iku gamelan. Gamelan ya iku tetabuhan sing ana akèh cacahé, ana saron, kenong, kempul, kethuk, demung, gong lan sapanunggalané. Sing kapindho, ya iku niyaga utawa wiyaga. Niyaga utawa wiyaga yaiku wong sing nabuh gangsa utawa gamelan. Sing kaping telu, ya iku lelagon. Wujudé lelagon ing uyon-uyon ana ladrang, srepeg, ketawang lan sakpanunggalané. Sing kaping papat ya iku sindhen. Sindhen ya iku wong wedok sing nyanyi ana ing uyon-uyon, yèn wong lanang sing nyanyi jenengané wiraswara.

## Rujukan
KH Zaenurrahman Arrahili

**KH Zaenurrahman Arrahili** inggih punika sosok Kiai ingkang aslinipun saking Sekuping Jepara. KH Zaenurrahman Arrahili akrab dipunsebat Mbah Zein. Mbah Zein inggih punika pengasuh Pondok Pesantren Gubuk Sekupuing Bani Rasul ingkang mapan wonten sak loré Stasiun Purwokerto. Yuswanipun Mbah Zein sampun 80 taun. Mbah Zein minangka salah satunggaling sosok karismatik wonten ing Banyumas. Mbah Zein asring dipun samabangi kaliyan tokoh saking sedaya kalangan masarakat. Kaprigelan anggenipun sesrawungan, lan sifat ingkang mboten mbeda-bedakaken ndadosaken Mbah Zein dipunremeni sinten kemawon.

Khususipun nalika ajang Pilkada utawa Pileg. Para Politisi saking pundi kemawon sowan nyuwun pandongané saking Mbah Zein. Saking pulitisi tataran Kabupatèn Banyumas dugi Cagub lan Cawagub Jawa Tengah.

Mbah Zein inggih punika salah satunggaling murid saking Mbah Bisri Mustofa (Ramanipun Gus Mus). Mbah Zein nggadahi kaprigelan nyerat sastra sarta syair-syair ngginakaken basa Arab lan Jawa. Mbah Zein ngasta kajian Tafsir Ibris lan Ihya Ulummaddin ingkang rutin saben dinten Ahad Enjing. 

Mbah Zein maringi piwulang babagan Qona'ah, supados mboten kakean sambat anggenipun nagdepi pagesangan ing alam donya. Mbah Zein nagajak santrinipun supados urip kanthi prasaja lan nrima menapa kemawon ingkang sampun wonten.

## Rujukan
Unggah-ungguh basa

**Unggah-ungguh basa** inggih punika ngelmu ingkang nyinau prakawis patrapipun tiyang sami rerembagan. Tiyang jawi migunaaken unggah-ungguh basa kanggé dhasar anggenipun sami sesrawungan kaliyan tiyang sanès. Amargi tiyang jawi menika tiyang ingkang tansah gadhahi tata krama. Anggenipun migunaaken basa jawi wonten undha usukipun miturut patrapipun. Migunaaken basa jawi krama inggil menika salah satunggaling unggah-unggah basanipun tiyang jawi. Basa krama inggil dipunginaaken nalika sesrawungan kaliyan tiyang ingkang langkung sepuh lan nalika wonten ing adicara adat jawa. Griya inggih punika papan ingkang wigati sanget kangge ngecakaken basa amargi ing griya wonten tiyang ing kulawarga menika ingkang sami rerembagan saben dintenipun. Kulawarga punika sarana kanggé putra-putrinipun sami sinau babagan unggah-ungguh.
Amal Algozhali

**Amal Alghozali** yaiku salah sawijining wong kang inspiratif. Dhèwèké dadi petani kang bisa mènèhi inspirasi kanggo petani-petani liyané. Sadurungé dadi petani, Amal nduwèni kepinginan dadi politikus. Dhèwèké tau kuliah ing Universitas Muhammadiyah Jakarta jurusan Ilmu Politik. Ananging nasib apik ora kanggo dhèwèké ing politik. Amal malah banting setir dadi petani. Nalika taun 2001, Amal dadi produsen pupuk cair.

Saiki Amal ora mung dadi petani biasa. Dhèwèké dadi motivator kanggo petani-petani liya. Kajaba iku, Amal uga dadi penyuluh pertanian. Akeh ngelmu kang diandharake dening Amal kanggo petani liyane. Ing antarane budidaya tanaman holikultura lan tanaman cepat panen. Saliyane iku, dhèwèké uga ngandharake budidaya lele, nila, lan patin.

## Rujukan
Hamzah Sulaeman

**Hamzah Sulaéman** ya iku pengusaha, seniman, lan perancang busana sing manggon ana ing Ngayogyakarta. Hamzah Sulaéman iku generasi kaloro kulawarga Grup Mirota kang nduwé punjeré oleh-oleh, Hamzah Bathik, papan mangan, lan sanggar tari. Hamzah tunggalé papat ya iku Yangky Iswanti, Siswanto, Ninik Wijayanti, lan Aryanti. Hamzah kuliah ana ing Universitas Gadjah Mada jurusan Biologi ananging ora nganti rampung banjur kuliah ing Universitas Sanata Dharma njupuk jurusan basa Inggris. Sawisé lulus saka Sanata Dharma, Hamzah nyambut gawé ing Amérikah Sarékat dadi juru ladi kapal pesiar. Sabaliné saka Amérika, Hamzah banjur ngembangaké usaha wongtuwané.

Hamzah  uga seniman kang seneng akting lan tari, dhèwèké uga diceluk Raminten amarga lakoné dadi wong wédok Jawa tuwa ana ing kethoprak dhagelan “Péngkolan”. Raminten banjur dianggo mènèhi jeneng papan mangan *The House of Raminten* lan *The Waroeng of Raminten*.

## The House of Raminten 
*The House of Raminten* ya iku omahé Hamzah Sulaéman kang digawé warung jamu amarga Hamzah kepingin mbudidaya jamu ing kalangan bocah enom. Mula Hamzah mbangun kafé kang nduwé kahanan kang tradhisional lan ngangkat konsèp angkringan mligi Ngayogyakarta. Menu baku kang ditawaraké ya iku sega kucing, sega liwet lan sega ijo.

Hamzah Sulaéman nduwé tékad nglestarikaké budaya Jawa kang wiwit saka ngenalaké jamu lan ngangkat angkringan. Budaya Jawa kang kenthel bisa dideleng saka para pamong migunakaké busana abdi dalem kraton. Pamong wédok migunakaké kemben khas Jawa. Hamzah uga ora kepingin mbukak papan mangan kang padha ing kutha liyané. Amarga visi utama papan mangan iki ya iku kanggo narik wisatawan teka nèng Ngayogyakarta. Supaya kanggo ningkataké pariwisata Ngayogyakarta. *The House of Raminten* uga dadi toko souvenir lan olèh-olèh khas Ngayogyakarta.

## Rujukan
Abdul Aziz

**Abdul Aziz** lair ing Jombang, Jawa Wétan, 18 Dhésèmber 1964, padamelanipun dados Koordinator Departement Cabang Olahraga NPC saha Pelatih kepala tim atlentik Asian Games 2018. Pengalaman pelatih inggih punika nglatih atlet ASEAN para games 2001 tekan saiki, salajengipun Ketua Bidang Pembinaan Prestasi NPC Jateng 2007-2011, salajengipun pamilik klub BKR Racing di Solo, Jateng, 2007tekan saiki. Abdul Aziz minangka pelatih atlentik ajang Asian Games 2018 ngasilaken atlet-atlet ingkang berprestasi.Miturut Abdul Aziz ajang Asian Games 2018 menika dados ajang olahraga ingkang kathah kesanipun. Abdul Aziz saged dados pelatih atlentik Asian Games 2018 amargi gadhah pengalaman ingkang kathah wonten bidang olahraga. Amargi Abdul Aziz sampun gadhah sanget prestasi wonten bidang olahraga.Sanadyan Abdul Aziz menika sampun misuwur gadhah watak tegas saha galak, ananging saking watak tegas saha galak Abdul Aziz saged damel para atlentik difabel saé sanget. Saking menika Abdul Aziz saged damel atlet-atlet Indonesia ingkang badhé damel indonesia langkung maju. Boten namung menika kémawon Abdul Aziz ugi tansah maringi motivasi saha dorongan kanggé para atlentik difabel wonten ing Indonesia. Ancas saking piyambakipun ugi saé sanget inggih menika saged ngangkat harkat martabat kanca-kanca difabel. Saking menika saged dipunpendhet dudutan bilih Abdul Aziz inggih menika atlet ingkang saged dados tuladha kanggé sinten kémawon. Amargi saking semangat saha usahanipun saged dados atlet ingkang saé sanget.

## Rujukan
Alexander Ngadus

**Alexander Ngandus,** miyos wonten ing Flores, NTT sapunika yuswanipun 71, piyambakipun minangka Ketua Adat (Tua Gendang/Teno) Wae Rebo wiwit saking taun 2011. Wiwit Wae Rebo dipunbikak dados tujuan wisata, ing taun 2018, alexander kagungan jejibahan tambahan. Gantosan kalihan  sesepuh sanesipun, piyambakipun kedah tansah siaga nyambut *wisatawan* .  Piyambakipun tansah mimpin ritual adat panampi tamu  wonten ing *rumah adat (* mbaru gedang ). Wonten ing griya punika, gendang ingkang dipunagem kangge ritual-ritual adat dipunsimpen.
Ahmad Lugas Kusnadi

**Ahmad Lugas Kusnadi** (lair 18 Oktober 1972) utawa kang kerep diceluk ugas yaiku pemusik kang seneng ngulurké tangané kanggo mbantu bocah-bocah kang terlantar ing dalan-dalan ing Kabupaten Lebak, Banten. Dhèwèké duwé kekarepan supaya bocah-bocah kui mau metu saka urip kang peteng lan duwèni motivasi kanggo ngrengkuh masa depan. Kejaba konser musik, ugas uga nawari bocah-bocah nggawe kerajinan tangan, aktif olahraga, nambah literasi, lan dolanan téater.

## Rujukan
Alit

**Alit** inggih menika salah satunggaling pemuda wonten Kampung Penyengat, Kecamatan Sungai Apit, Kabupaten Siak, Riau. Piyambaikipun dados ketua Kerapatan Adat Suku Anak Rawa, Sekretaris Badan Permusyawartan Kampung, Ketua Sanggar Seni Anak Rawa, saha Ketua Keluarga Besar Ikatan Keluarga Anak Rawa. Alit menika pemuda ingkang miwiti wontenipun sarjana ing kampungipun taun 2009.

## Kauripan 
tamat SMA N III Selat Panjang taun 2005. nalika SD wonten 12 kancanipun satunggal kelas, ananging kantun 5 kanca ingkang saged nerasakren dumugi lulus saha namung alit ingkang nerasaken wonten SMP. Alit kuliyah wonten Fakultas Keguruan Ilmu Pendidikan Universitas Islam Riau Jurusan Bahasa Inggris.Alit saget lulus studi 3 taun 8 sasi.

## Rujukan
Bahan pawarna alami

**Bahan pawarna alami** yaiku, bahan pawarna saka bahan alam arupa kembang, godhong-godhongan, oyot, lan sapituruté kang kalebu pérangan saka wit-witan. Kanthi konvénsional, simbah biyén kita ngasilaké kain tradisional tanpa  migunakaké pawarna sintétis. 

## Jinis tanduran 
**Pawarna alam** sifaté kinarya  panambah manéka werna tékstil, ora bisa dibandingké karo pawarna sintétis. Pirang-pirang tanduran kang bisa digunakaké kinarya **pawarna alam**:

# Tanduran indigo, godhongé ngasilké warna biru.
# Wit soga, kulité ngasilké warna soklat kekuningan nganti soklat keabang-abangan.
# Godhong pelem, ngasilaké warna kuning.
# Godhong jambu isi, ngasilaké warna soklat keijoan.
# Kayu mahoni, ngasilaké warna soklat.
# Sabut klapa, ngasilaké warna soklat.
# Godhong jati, ngasilaké warna abang kesoklatan.
# Godhong ulin, ngasilaké warna abu-abu.
# Godhong andong, ngasilaké warna ijo.
# Isi kesumba, ngasilaké warna orén.
# Godhong alpukat, ngasilaké warna ijo kesoklatan.
# Woh lobi-lobi, ngasilaké warna abu-abu.
# Woh pinang/jambe, ngasilaké warna soklat.
# Kembang sepatu, ngasilaké warna ungu.
# Godhong puring, ngasilaké warna ungu.
# Mengkudu/mahkuta désa, kulit oyot mengkudu ngasilaké warna abang tuo.
# Godhong suji, ngasilaké warna ijo ènom.

## Rujukan
Wisata pasisir Gunungkidul

**Wisata pasisir Gunungkidul** inggih punika papan wisata kang kapernah wonten ing sisih kidul kabupatèn Gunungkidul.

## Pasisir ing Gunungkidul 
* pasisir sundak,
* pasisir Indrayanti,
* pasisir kukup,
* pasisir drini,
* pasisir pok tunggal,
* pasisir sadranan,
* pasisir krakal,
* pasisir kukup,
* pasisir Timang,
* pasisir timang,
* pasisir slili,
* pasisir ngrenehan,
* ngobaran beach, 
* pasisir wediombo,
* pasisir nglambor, lsp

## Rujukan
Bekel

**Bekel** (Walanda: *Javaansche pachter* utawa *belasting gaarder*) iku pejabat sing tugase njupuk pajeg in desa. Bekel uga ngrangkep dadi kepala desa. Kadeleng saka pajege, bekel iku ana rong rupa

# Bekel maron, yaiku bekel sing ana ing sistem pajeg maron utawi ngurus pajeg kanthi wujud asil bumi
# Bekel majegan, yaiku bekel sing ana ing sistem pajeg dhuwit 

Miturut sistem apanage ing Praja Kajawen, bekel iku duwe jatah 1/5 saka asil bumi.

## Rujukan
Eddie Deezen

**Edward Harold** "**Eddie**" **Deezen** ()) ya iku sawijining pelawak, aktor, lan pembawa acara saka Amérika.

## Cathetan suku
Pasanggrahan Srikaton

**Pasanggrahan Srikaton** yaiku salah sijining pasanggrahan duwene Praja Mangkunegaran. Pasanggrahan Srikaton ana ing Tawangmangu, Karangpandhan adohe udakara 20 pal saka praja. Pasanggrahan iki dibangun dening Mangkunegara IV . Srikaton iku salah sijining pasanggrahan sing paling apik sing diduweni Mangkunegaran. Mangkunegara IV kerep nampa dhayoh tuwan Walanda ing ngriki, kaya ta Tuwan Jeekel Residhen ing Surakarta.  

Ing tahun 1888 ana wong ngraman aran Imam Sampurna kang banjur nguwasani Srikaton. Kanggo numpes, Mangkunagaran ngirim pabarisan. Srikaton banjur dikepung lan rusak diudani mimis . Amarga wis tau dinggo papan ngraman, Srikaton banjur dirubuhaké amarga dianggep njalari memala.

## Rujukan
USS Hazelwood (DD-531)

'*USS *Hazelwood''''' iku prau panumpes klas Fletcher nalika Perang Donya II ing Wadya Sagara Amérika Sarékat. Prau iki kapernahaké rikala 20 Novèmber 1942 ing San Francisco, California. Prau kasebut dijenengi saka John Hazelwood; pimpinan laut ing Wadya Sagara Amérika Sarékat. Prau iki lolos perang lan kabungkar rikala 14 April 1976.
## Réferensi
*

## Pranala njaba
*NavSource.org - DD-531
Andi Bahar Yusuf

**Andi** Bahar Yusuf lair ing Makassar 1964.

## Prestasi 
Andi Bahar Yusuf anggadhahi prestasi kathah. inggih menika *Pendiri Sandiwara Petta Puang dan Gribson, Sutradara Terbaik Festival Teater Nasional 2013 2014 2015, Sutradara Terbaik Festival Nasional Teater Anak 2015, Peraih Celebes Award bidang Teater 2004, saha* panyerat buku :"Tak Sengaja Jatuh Cinta dan Aku Perempuan".
Richard Kind

**Richard Bruce Kind** ()) ya iku sawijining pelawak, aktor, lan pambiwara saka Amérika.

## Cathetan suku
Dana Hill

**Dana Lynne Goetz** ()) ya iku sawijining pelawak, aktor, lan pembawa acara saka Amérika.

## Cathetan suku
Jeff Dunham

**Jeffrey** "**Jeff**" **Dunham** ()) ya iku sawijining pelawak, aktor, lan pambiwara saka Amérika.

## Réferènsi
Faisal Oddang

**Faisal Oddang** lair ing Wajo ing 18 Sèptèmber 1994, ya iku penulis saka Sulawesi Kidul. Dhèwèké nulis puisi, crita cekak, lan novèl-novèl. Karya-karyané akèh kang ditulis nganggo tema babagan tradhisi lan adat istiadat ing Sulawesi. Karya-karya saka lulusan jurusan Sastra Indonesia ing Universitas Hasanuddin iki wis tau entuk macem-macem anugrah, antarané Penghargaan Cerpen Kompas taun 2014 liwat crita cekak kanthi judhul *Di Tubuh Tarra dalam Rahim Pohon. * Ing taun kang padha, dhèwèké uga entuk anugrah ASEAN Young Writers Award 2014 saka pamaréntah Thailand, Tulis Nusantara 2014, lan Bulan Bahasa UGM 2014. Novel kang judhulé *Puya ke Puya* uga menangaké panggonan 4 ing Sayembara Novel Dewan Kesenian Jakarta, uga ing 2014. Novel *Puya ke Puya* uga dipilih minangka novèl paling apik déning majalah *Tempo* lan ndadèkaké Faisal Oddang minangka Tokoh Seni *Tempo* 2015 ing bidang prosa.

Karya-karya Faisal Oddang liyané ya iku *Rain & Tears *(Novel, 2014), *Pertanyaan Kepada Kenangan* (Novel, 2016)*, Manurung* (Puisi 2017), *Perkabungan Untuk Cinta* (Kumpulan Puisi, 2017), lan *Tiba Sebelum Berangkat* (2018). Faisal Oddang uga kerep diundang ing festival-festival sastra, kaya ta : Ubud Writers and Readers Festival 2014, Salihara International Literary Biennalle 2015, lan Makassar International Writers Festival 2015. Dhèwèké uga mèlu Residensi Penulis 2016 ing Walanda.

## Bibliografi 
* *Rain & Tears* (Novel, 2014) 
* *Di Tubuh Tarra dalam Rahim Pohon* (Cerpen terbaik Kompas tahun 2014) 
* *Puya ke Puya* (2015) 
* *Pertanyaan Kepada Kenangan* (Novel, 2016) 
* *Manurung* (Puisi 2017) 
* *Perkabungan Untuk Cinta* (Kumpulan Puisi, 2017) 
* *Tiba Sebelum Berangkat* (Novel, 2018).

## Narasumber Sastra 
* Ubud Writers and Readers Festival 2014 
* Salihara International Literary Biennalle 2015 
* Makassar International Writers Festival 2015. 
* Festival Sastra Banggai 2018 
* lowa Book Festival, USA, 2018 
* Kuliah tamu: 'Indonesian Literature and the Social Upheaval', University ofl lowa, 2018 
* Borobudur Writers and Cultural Festival 2018

## Penghargaan 
* Penulis Cerpen Terbaik Kompas 2014
* Pemenang IV Sayembara Novel Dewan Kesenian Jakarta 2014 
* Tokoh Seni Tempo 2015 
* Robert Bosch Stiftung and Literary Colloquium Berlin 2018 
* Iowa International Writing Program, USA 2018 
* Finalis Kusala Sastra Khatulistiwa 2018

## Referensi
Edensor (filem)

**Edensor** ya iku filem drama Indonesia kang dirilis ing tanggal 24 desember, 2013. Filem iki dibintangi Lukman Sardi lan Abimana Aryasatya.

## Ringkesan 
Petualangan ing Éropah, diwiwiti karo kasiyalan. Amarga telat teka ing asrama transit kang dituju, Ikal lan Arai padha digusah déning Van Der Wall, *induk semang *ing asrama. Amarga sembrana, dhèwèké kabèh kudu mbayar nganggo hawa adhem ing ngisor nol derajat. Nembus hawa kang adhem saka salju, awaké Ikal beku. Arai nyoba kanggo nyelametaké nganggo ngubur Ikal ing tumpukan humus. Usahané Arai iki kango nyelametaké mimpiné Ikal.

Ikal lan Arai ngalami dina-dina sinau ing Sorbone. Ikal njupuk master ékonomi lan kekancan karo Manooj, Gonjales lan Ninocchka, kang gabung komplotan ing Pathetic Four. Ing komplotan kang dibangun amarga sanasib padha minangka rakyat nagara berkembang, lan uga minangka mahasiswa kang wis ketinggal ing pawulangan. Sanajan Arai beda jurusan, nanging Arai kekancan uga karo anggota pathetic four iki.

Ana bab liya kang nggawe Ikal lan Arai khawatir. Kabar saka bapaké nyebutaké timah kang saya melorot lan lahan Belitung kang ora bisa ditandur. Bapakké Ikal nduwèni pangarep, Ikal lan Arai bisa dadi ahli pupuk lan apoteker. Amarga, bapakké nduwèni anggepan yèn jurusan iku luwih ana gunané ing Belitung. Nanging, Ikal lan Arai kebacut nduwèni mimpi liya.

Sauntara kuwi, Katya, cah wadon kang dadi rebutan wong-wong lanang ing kampus Sorbone iki, milih Ikal dadi pacaré. Katya wis saingan kanggo ngganti posisi Aling saka atiné Ikal. Nanging kang cetha, kahanan iku miturut Arai, Ikal ora fokus sinau manèh. Buktiné, biji ujian tengah semesteré Ikal ajur.

## Paraga 
* Lukman Sardi minangka Ikal
* Abimana Aryasatya minangka Arai
* Emma Chaibedra minangka Ninochka
* Sandy Lewis Godefroy minangka kanca saka Ikal lan Arai
* Ikranagara minangka Mr. Harfan (as Ikranegara)
* Max Liroille minangka Alex
*Mathias Muchus minangka bapaké Ikal lan Arai
* Grégory Navis minangka Manooj
* Laurent Paris minangka Gonzales
* Astrid Koivupuu minangka Katya
* Shalvynne minangka Aling

## Rujukan
Kreteg Makutha II

**Kreteg Makutha II** **(Jembatan Mahkota II)** ya iku kreteg kang bakal nyambung Kali Kapih, kecamatan Sambutan karo kelurahan Simpang Pasir, Palaran ing kutha Samarinda , kang dawané sawatara 1.428 mèter lan bakal dadi kreteg paling dawa ing Kalimantan Wétan. Dijenengi Mahkota II (Mahakam Kota II) amarga iku kreteg kapindho kang dibangun ing tlatah Kutha Samarinda sawisé Jembatan Mahakam (utawa Makutha I.

Proyèk pembangunan Kreteg Makutha II diwiwiti ing taun 2002 lan dimandegaké utawa kandheg amarga iku ora ditanggepi maneh perkara wragad saka APBN, bebarengan karo rencana kanggo mindhah Pelabuhan Samarinda lan nunggu pelabuhan peti kemas Palaran rampung. Yèn pembangunan kreteg diterusaké, iku bakal ngganggu lalu lintas pelayaran Kali Mahakam. Wragad kanggo bangun Kreteg Makutha II iku dipindhah kanggo bangun Kreteg Mahakam Ulu kang ora ngganggu pelayaran menyang Pelabuhan Samarinda.Kreteg iki diterusaké manèh lan bakal rampung ing pungkasan taun 2016 lan wis bisa digunakaké ing 21 Januari 2017.

Nanging, nganggo macem-macem parembugan lan prosès uji kaslametan Kreteg Makutha II akhiré bisa dibukak kanggo umum minangka bagéan saka nyoba suwéné telung minggu wiwit 21 Juni 2017. Sanajan wis dibukak kreteg iki bakal ditutup ing wayah wengi wiwit 18.00 WITA kanggo dibukak manèh dina sabanjuré ing 06.00 WITA. Kajaba iku mung kendaraan rodha loro lan minibus waé kang bisa liwat.Seminggu dibuka, metu isu Kreteg Makutha II retak.Tim Teknis Dinas Pekerjaan Umum dan Perumahan Rakyat (PUPR) Samarinda langsung njupuk langkah cepet mriksa kahanan kreteg lan kreteg iku aman diliwati. Tim nyatakaké y`rn ora ana retakan nanging mung *overlap *semen antarané sambungan beton lawas lan anyar. Iku katon retak amarga dadi lintasan banyu. Dadi, thukul lumut lan katon retak yèn difoto saka ngisor kreteg.

## Rujukan
Dawuhan Wetan, Rowokangkung, Lumajang

**Dawuhan Wetan** salah siji saka desa dumunung ing Kacamatan Rowokangkung, Kabupaten Lumajang, Jawa Wétan.

## Rujukan
Jambearum, Pasrujambe, Lumajang

**Jambearum**  iku salah siji désa  ing Kacamatan Pasrujambe, Kabupatèn Lumajang, Provinsi Jawa Wétan, Indonésia.

## Rujukan
Cek Toko Sebelah

*Cek Toko Sebelah *ya iku filem komedi Indonésia prodhuksi Starvision Plus kang dirilis ing 28 Dhésèmbér, 2016 lan disutradarai déning Ernest Prakasa. Ide crita saka filem iki digawé saka kasunyatan etnis Tionghoa nalika anaké wis diwasa, sékolah kang dhuwur, nanging pungkasané mung nyambut gawé ing toko wong tuwané dhéwé. Filem iki ditulis déning Ernest Prakasa lan Jenny Jusuf nganggo pengembangan crita saka Meira Anastasia.

*Cek Toko Sebelah *olèh *reaksi *apik saka pamirsa lan kritikus filem, utamané kanggo skénario filem. Ing Festival Film Indonesia 2017, filem iki olèh sangang nominasi, kalebu Film Terbaik lan Sutradara Terbaik lan Aktor Terbaik kanggo Ernest Prakasa, filem iki menang ing kategori Skenario Asli Terbaik. *Cek Toko Sebelah *luwih suksès ing Festival Film Bandung 2017 ing ngendi filem iku menang rong penghargaan (Film Terpuji dan Aktor Terpuji).

## Paraga 
* Ernest Prakasa Minangka Erwin
* Dion Wiyoko Minangka Yohan
* Chew Kinwah Minangka Koh Afuk
* Adinia Wirasti Minangka Ayu
* Gisella Anastasia Minangka Natalie
* ToraSudiro Minangka Robert
* Asri Welas Minangka Ibu Sonya
* Yeyen Lidya Minangka Anita
* Dodit Mulyanto Minangka Kuncoro
* Kaesang Pangarep Minangka Tukang Taksi
* Awwe Minangka Ojak
* Adjis Doa Ibu Minangka Yadi
* Arafah Rianti Minangka Tini
* Aci Resti Minangka Kurir Tengil
* Anyun Cadel Minangka Rohman
* Abdur Arsyad Minangka Vincent
* Nino Fernandez Minangka Reno
* Hifdzi Khoir Minangka Pria Misterius
* Budi Dalton Minangka Pak Nandarr
* Arief Didu Minangka Dokter Cahyo
* Yudha Keling Minangka Diding
* Liant Lin Minangka Amiauw
* Edward Suhadi Minangka Aming
* Sylvester Aldes Minangka Aloy
* Melissa Karim Minangka Elisa
* Ichal Kate Minangka Iwan
* Raim Laode Minangka Joni
* Hernawan Yoga Minangka Saipul/Tukang Roti
* Yusril Fahriza Minangka Naryo
* Gita Bhebhita Minangka Bu Hilda
* Guntur LDP Minangka Pengantin Pria
* Paopao LDP Minangka Pengantin Wanita
* Dayu Wijanto Minangka Ci Lili
* Ucita Pohan Minangka Mamak Rempong
* Sri Rahayu Minangka Tukang Selfie
* Arif Brata Minangka Untung
* Rachman Avri Minangka Pak Ali
* Billy W Polli Minangka Satpam Rumah Sakit
* Bene Dionysius Minangka Cameo Gak Jelas
* Adink Liwutang Minangka Cameo Gak Jelas
* Marvel Adyama Minangka Erwin Kecil
* Faisal Ayed Minangka Yohan Kecil
* Patrick Effendy Minangka Pacar Bu Hilda

## Penghargaan 
## Rujukan 
* @Cek Toko Sebelah - Film Kedua yang diarahkan oleh Ernest Prakasa 21Cineplex
* 21Cineplex

## Pranala njaba 
* Twitter
* Instagram
*
Kadadéan Srikaton

**Kadadean Srikaton** iku ontran-ontrak kang ditindakaké Imam Sampurna ing 11 Oktober 1888. Srikaton iku pesanggrahan duwéné Kangjeng Adipati Mangkunagara ing Tawangmangu, Dhistrik Karangpandhan (saiki Kabupatèn Karanganyar).

## Latar wuri 
Imam Sampurna iku juru kunci ing Astana Girilayu duwéné Mangkunagara. Dhèwèké lair ing Dhusun Kadipira mawa jeneng cilik Samiran. Nalika gedhé, Samiran salin jeneng dadi Kasanreja lan ngalih ing Dhusun Klangon. Ing Klangon, Kasanreja salin jeneng dadi Abdul Gani sawisé dhèwèké dadi santri. Ing 1885, Kasanrejo banjur ngalih ing Désa Girilayu lan salin jeneng dadi Imanreja. Imanreja dadi ketib, juru kunci, guru agama, lan dhukun ing Girilayu. Dhèwèké banjur bisa mrabawani wong akèh. Imanrejo ngajar dhikir, slametan, lan sembahyang.

## Lelakon 
Obah-obahané mijil ing sasi Mèi 1888. Imanreja semadi ing Alas Ketangga, Ngawi. Nalika semadi, dhèwèké olèh wangsit lan banjur ngaku dadi Ratu Adil. Imanreja arep murnekake (memurnikan) Islam ing tanah Jawa, ngusir Walanda, lan gawe kraton anyar. Ing 11 Oktober 1888 Imanrejo ngandakakae yen deweke arep menyang Tlaga Pasir saperlu ngayahi slametan. Imanrejo karo rombongane banjur mangkat bareng. Nganging dumadakan rombongane mau ngancab Pasanggrahan Srikaton. Pulisi ora bisa mbubarke kraman iki.      

## Referensi
Skizofrenia paranoida

jmpl|Wong-wong sing nemu wedi: salah siji saka ciri saka Skizofrenia Paranoida
***Skizofrenia paranoida*** jinis kang paling umum saka skizofrenia. Wong lara kang kena penyakit iki asring pengalaman wedi, dèlusi (kapitayan) lan biyasané karo ngrasakaké halusinasi (swara utawa prekara-prekara liyané sing dianggep ana, nanging iku bener ora ana). korban uga krasa kaya ana wong kang bakal babras wong-wong mau. Iku angel kanggo wong liya kanggo mesthekaké panandhang yén dhewèké ora bakal dilarani. Wong ngalami kondhisi iki bakal nglampahi akèh  wektu kanggo mikir bab carane kanggo nglindhungi awaké saka wong-wong sing dianggep arep nyelakani dhèwéké. Gejala wong  *skizofrenia* paranoida wis krasa terisolasi, krasa tegang lan curiga, gedhé banget kaya kang digandhéngaké pangayoman marang dhewéké, wis raos butarepan kang ora nyata lan krungu prekara-prekara kang ora ana.

Biyasane wong kang lara *skizofrenia paranoida* wis duwèni sethitik prekara  ngéling-ngéling, kethul emosi lan konsentrasi dibandhingaké jinis saka *skizofrenia* liyane. *skizofrenia Paranoid* malah bisa kawontenan nemen (da) sing pungkasanipun mimpin kanggo sisah, kalebu pikirane lan prilaku saka mateni awaké dhèwé.

## Referensi
Hangout (filem)

**Hangout **ya iku filem komedi *horror* Indonesia taun 2016. Filem iki tayang ing tanggal 22 Dhésèmber 2016. Filem iki disutradarai déning Raditya Dika. Filem iki diparagakaké déning
Raditya Dika, Prilly Latuconsina, Soleh Solihun, Titi Kamal, Mathias Muchus, Surya Saputra, Dinda Kanya Dewi, Gading Marten lan Bayu Skak. 

## Ringkesan 
Wong lanang *misterius* kang jenengé Toni Sacalu, nganggo inisial P. Toni Sacalu ngajak 9 *publik figur *kanggo 'Hangout' ing villa ing pulo kang adoh mencil.

Hangout iki nduwèni tujuwan kanggo ngrembug proyèk nganggo dhuwit gedhé. Dhèwèké kabèh padha mangkat kanggo teka ing undhangan kui.

Ing kana, perkara katon wiwit wengi sepisan nalika Mathias Muchus mati diracun ing ngarepé dhèwèké kabèh. Sabanjure ana alangan manèh, ya iku padha ora bisa langsung bali amarga prau bakal teka limang dina manèh. Dhèwèké kabèh padha kejebak ing pulo iku.

Dhèwèké padha usaha kanggo urip, nanging saka siji malah mati. Nalika turah wong papat, salah sawijining wong bisa nemu sapa kang dadi pembunuh. Nanging, durung ana kang bisa ngandakaké sapa kang dadi pembunuh, dhèwèké wis mati.

Ana apa Pak Toni Sacalu ngajak wong-wong mau kabèh, banjur padha kudu dipatèni? Sapa waé wong-wong kang turah papat kui mau? Sapa kang matèni, apa pak Toni Sacalu utawa salah sawijining saka wong papat mau? 

## Paraga 
Kabeh paraga ing filem iki tetep nggunakaké jeneng asli minangka jeneng peran, nganggo latar diwènèhi corak kanggo saben tokoh miturut dalané crita.

* Raditya Dika
*Prilly Latuconsina
*Soleh Solihun
* Titi Kamal
* Mathias Muchus
* Surya Saputra
* Dinda Kanya Dewi
* Gading Marten
*Bayu Skak

## Rujukan 
## Pranala njaba 
*  Sinopsis 21cineplex.com
* Trailer RESMI
Perry King

**Perry Firestone King** ()) ya iku sawijining pelawak, aktor, lan pembawa acara saka Amérika.

## Cathetan suku
Weightlifting Fairy Kim Bok-joo

***Fairy Kim Bok-Joo Weightlifting*** () ya iku séri tivi Koréa Kidul kang dilakokaké déning Lee Sung-kyung minangka aktor wadon utama.  Séri tivi iki minangka drama olahraga kang nduwèni tema mangsa enom, kang terinspirasi saka para atlit kang olèh medhali emas Olimpiade Angkat Wesi, Jang Mi-ran .  Séri tivi iki disetèl ing dina Rebo lan Kemis ing wanci 22.00 ( WSK ) ing MBC wiwit Novèmber 2016. 

Drama kasebut uga nemokaké maneh kanca selabel YG ya ikuLee Sung-kyung lan Nam Joo-hyuk kang sahurungé uga main peran ing *Cheese in the Trap* .  

## Ringkesan 
Kim Bok-joo ( Lee Sung-kyung ) ya iku mahasiswi ing Universitas Olahraga Haneol.  Dhèwèké nduwèni kekuwatan kang ngluwihi bocah-bocah liyané wiwit dheweke isih cilik.  Iki uga dipengaruhi déning bapaké kang tau dadi atlit angkat wesi.  Ibuné wis séda wiwit dhèwèké isih cilik.  Bapaké mbukak réstoran ayam, Bok Chicken, kanggo biaya urip dhèwèké kabèh.  Dhèwèké katon kaya bocah groboh, nanging dhèwèké satenané bocah kang gatèkan.  Jung Joon-hyung ( Nam Joo-hyuk ) ya iku kanca cilik saka Kim Bok-joo.  Dhèwèké dadi atlit renang kang prigel, nanging dhèwèké ngalami trauma saengga didiskualifikasi ing pertandhingan internasional.  Bebarengan karo Kim Bok-joo, dhèwèké ngatasi perkara-perkara lan nyoba nemokaké mimpi lan tresnané.  Song Shi-ho ( Kyung Soo-jin ) iku pesenam kang uga sekolah ing Universitas Olahraga Hanwool.  Dhèwèké wiwit nggayuh senam wiwit umur 5 taun lan menangaké Asian Games ing 18 taun.  Dhèwèké tansah dadi kang paling prigel ing kelas, nanging tekanan méntal gawé hubungané karo Jung Joon-hyung ing jaman kepungkur, kang saiki dadi keputusan kang digetuni. 

## Rujukan